Mestský  úrad  LEVOČA

PREDMET ROKOVANIA:    Správa o činnosti Mestskej polície v Levoči
                                                 za rok 2005

PRE:                                          Mestskú radu dňa 14.2.2006
                                   Mestské zastupiteľstvo dňa  23.2.2006

PREDKLADÁ:                         Mestská polícia

DOTERAJŠIE ROKOVANIE:  Vedenie mesta

NÁVRH  NA  UZNESENIE:            Mestská rada berie na vedomie 
                                                   Správu o činnosti MsP za rok 2005                                                  Mestské zastupiteľstvo berie na vedomie
                                                   Správu o činnosti MsP za rok 2005

SPRACOVATEĽ:                      Ing. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednostka mestského úradu
                                                  hlavný kontrolór

V Levoči:  8.2.2006

Správa o činnosti mestskej polície za  rok 2005

A/ Personálna oblasť:
	
Mestská polícia v Levoči pracovala v  zložení:
 
Ing. Peter Hromjak        - náčelník MsP
Peter Petruška                - zamestnanec MsP
Marek Sapara                 - zamestnanec MsP
Róbert Jendričák            - zamestnanec MsP
Rastislav Horbaľ            - zamestnanec MsP
Jozef Toporcer               - zamestnanec MsP

V uvedenom období MsP pracovala v počte členov 6. Všetci majú odbornú spôsobilosť podľa zákona 564/1991 Zb. o obecnej polícii, všetci sú držiteľmi zbrojných preukazov a vodičských preukazov. Pri kamerovom systéme pracovali 2 zamestnanci na absolventskú prax a jeden  v rámci zriadenia chráneného pracoviska Európskeho sociálneho fondu.

B/ Vyhodnotenie pracovných činností:

Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:

Rozpočet na rok 2005 ................................................................  2 000 000.-Sk
Čerpanie rozpočtu za rok 2005 .................................                   2 025 698.-Sk
Percentuálne čerpanie rozpočtu  v roku  2005.............                      101,28  %

Vo februári 2005 boli na NMP nainštalované ďalšie 2 monitorovacie kamery, čím sa systém rozšíril na 3 kamery plus monitorovací pult so záznamovým zariadením.
V polovici mája 2005 bola MP vybavená služobným motorovým vozidlom značky Seat Cordoba .

b/  Výnosy:

Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................    104 400.-Sk
Príjem z blokových pokút v roku 2004 ........................................   126 000.-Sk
Príjem z blokových pokút v roku 2005 ........................................   146 500.-Sk 
Čo predstavuje nárast oproti roku 2004 o ...................................           16,2  %

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     796 760.-Sk
Čo predstavuje nárast oproti roku 2004 o ..................................            31,5  %

B-2/  Priestupky:

V roku 2005  MsP v Levoči riešila spolu  1 572 priestupkov.
Z toho počtu bolo:

242 - priestupkov podľa § 22 odst. 1, písm. i zákona SNR č. 372/1990 Zb. proti                                         bezpečnosti a plynulosti cestnej premávky
155     - priestupkov na základe  § 30  zákona SNR č. 372/1990 Zb. a VZN č. 37/1997 na úseku ochrany pred alkoholizmom a inými toxikomániami
492  - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
597     - priestupkov proti verejnému poriadku podľa § 47 zákona SNR č. 372/1990 Zb. odst. 1b,d
25    -  priestupkov na základe  49 zákona SNR č.372/1990 Zb. proti občianskemu spolunažívaniu
61   - priestupkov na základe § 5O odst. 1 zákona SNR č. 372/1990 Zb. proti majetku /krádeže/

V blokovom konaní bolo vyriešených  ..................................   407  priestupkov
Celková výška zaplatených pokút .........................................   146 500.-Sk 
Čo predstavuje nárast oproti roku 2004 o  .............................       16,2  %

B-3/  Použitie donucovacích prostriedkov:

Zamestnanci MsP počas služby použili v  411 prípadoch donucovacie prostriedky proti osobám, ktoré hrubým spôsobom narušili verejný poriadok. Vo všetkých prípadoch išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Štúrová, Košická, Vetrová, Špitálska, Uhoľná.

B-4/  Odchyt túlavých psov:

V 46 prípadoch sa zasahovalo  proti túlavým psom. Šesť prípadov sme riešili v priestupkovom konaní. Jeden pes bol daný do opatery. V 24 prípadoch bol pes vrátený majiteľovi, v 7 prípadoch bol zrazený motorovým vozidlom, v jednom prípade sme zasahovali pri zlom zaobchádzaní so psom, v 2 prípadoch bol pes utratený. Pri 4 zásahoch pes napriek zásahu narkotizačnou látkou ušiel. Na požiadanie FO sme zisťovali evidovanie psov  na 105 adresách – porušenie VZN č. 92/2002.

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Boli zistení 29 pôvodcovia na ul. Mäsiarskej, Lomnickej a Vysokej /neporiadok po dovoze obrezkov dreva/, na sídl. Rozvoj, Športovcov, Ruskinovský chodník, Kukučinová, Železničný riadok /stavebná suť/,  Západ – garáže, Hušták, Obzor, Bottová, Poľná, ktoré ich pôvodcovia po upozornení odstránili. V 4 prípadoch neboli zistení pôvodcovia skládok a to za čerpacou stanicou Slovnaft , Nad tehelňou, Za sedriou a pri hradbách. Do tejto problematiky spadajú aj majitelia vrakov motorových vozidiel. Bolo zistených 26 vrakov OMV, po výzvach bolo z verejných priestranstiev  odstránených 23 vrakov a 3 je v riešení.
V 4 prípadoch sme riešili priestupok proti ŽP pri spaľovaní obalov elektrických káblov a pálení pneumatík, v 5 prípadoch  boli prichytení pri vysypávaní smetných košov, prípadne pri sypaní komunálneho odpadu do košov. V jednom prípade umývanie auta pri studničke Pri prameni, 1 prípad postriekanie plotu – grafiti /Dlhá ulica/, 1 chýbajúci poklop pri zimnom štadióne, 2 roj včiel na NMP a na Západe.
V zimných mesiacoch kontrolujeme čistenie chodníkov po snežení, prípadne vzniknutú poľadovicu. Viackrát boli upozorňované prevádzky na NMP, centrálnej mestskej zóne, prípadne majitelia objektov priľahlých k neupratanému chodníku /ul. Novoveská cesta, M. Hlavačka, Ružová, Nová, Vysoká a jednotlivé sídliska/. V prípade nutnosti posypu chodníkov sme kontaktovali Technické služby mesta.   

B-6/  Dohľad nad dopravným režimom:

Mestská polícia riešila 461  priestupkov pri porušení VZN č. 35/1996 o zóne s plateným parkovaním,  242 proti bezpečnosti a plynulosti cestnej premávky /zákazy vjazdu, státia, zastavenia/.
Pre spomalenie rýchlosti sa osvedčili spomaľovacie retardéry.  Na sídlisku Západ bol osadený jeden nový retardér a na Novej ulici bola doplnená chýbajúca časť. 
Platenie za parkovanie v meste sa realizovalo od 1. mája predajom priamo na NMP fyzickými osobami. 97 /o 16 viac ako v roku 2004/ občanov mesta si zakúpilo zvýhodnené celoročné parkovacie karty. Príjem mesta  za parkovanie činil 892 760.-Sk /parkovacie karty, celoročné karty a  vyhradené parkoviska/. 

B-7/  Ochrana obyvateľstva pred alkoholizmom:

Najviac priestupkov je pri porušovaní VZN č. 37/1997 o zákaze používania alkoholických nápojov na verejnosti. MsP zasahovala proti osobám na NMP pri evanjelickom kostole, v parku pri radnici a v mestskom parku, ale aj na autobusovej stanici, v parku na nám. Štefana Kluberta, na sídlisku Západ pri večierkach.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru. V hodnotenom období sme vykonali 3 represívno-bezpečnostné akcie zamerané na kontrolu porušovania  Zákona 219/1996 Z.z. o ochrane pred zneužívaním alkoholických nápojov. Boli zamerané  na zákaz podávania alkoholických nápojov osobám mladším ako 18 rokov a na záškoláctvo. Kontrola bola vykonaná v spolupráci príslušníkmi OO PZ Levoča v týchto prevádzkach: Biela pani, Big bar, Euro pub, Ponorka, herňa Sinnot Arkade a Piki bare.
Celkovo bolo kontrolovaných 78 osôb, z toho 23 mladistvých. Bolo zistených 6 priestupkov. V Bari klube a Piki bare boli uložené  blokové pokuty a štyri v herni Sinnot Arkade /hranie mladistvých na automatoch/ vyriešené taktiež blokovými pokutami.
1.4.2005 a 23.5.2005 boli vykonané dve represívno-bezpečnostné akcie príslušníkmi OO PZ vo večerných a nočných hodinách, pričom boli kontrolované takmer všetky prevádzky v meste. Mestská polícia priebeh monitorovala kamerovým systémom. 

B-8/  Priestupky proti majetku:

Za sledované obdobie MsP riešila celkovo 61 priestupkov proti majetku /krádeže/. Najviac krádeží bolo v supermarkete Billa a predajni Nova. Oproti iným rokom pribudli aj drobné vreckové krádeže a krádeže dokumentov, ktoré sa stávajú v obchodoch a verejne prístupných miestach. Hliadka vypátrala zlodeja bicykla a zlodeja mobilného telefónu. Riešili sme krádeže dreva a smetných nádob. V 12  prípadoch v spolupráci s lesnou strážou sme  pristihli páchateľov pri krádeži dreva z lesných porastov, ktorým boli uložené blokové pokuty. 

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  /31. 12. 2004 – 1.1.2005/,
-	koncert skupiny Desmod v kine  /10.2./,
-	konferencia UNESCO  /14.  – 16.4/,
-	demonštrácia študentov stredných škôl  /20.4./,
-	konferencia diplomatov  /1.6./,
-	Vitaj leto  /25.6./ ,
-	Motoristický slalom - Levočský okruh   /26.6./
-	Mariánska púť  /1. – 3. 7.2005/,
-	Karpatský remeselný trh  /18.  -  20.8 2005/,
-    Kruciata  /8.10./
b, Ochrana mestských lesných porastov v spoločných hliadkach                                s pracovníkmi    Mestských lesov Levoča / 2 akcie,  prichytených 12 páchateľov/,
c, Doručovanie súdnych zásielok  -  123,
d, Preverovanie dodržiavania termínov rozhodnutí o povolení prekopávok- 69,
e, Doručenky z MsÚ  /daňové výmery, poplatky za odpad / - 952,
f,  Preverovanie záberov verejného priestranstvá  -  13,  
g, Asistencia pri súdnych exekúciach  -  1,
h, Poskytovanie  pomoci občanom,  privolanie RZP pri ohrození života a zdravia občanov  -  15.

B-1O/  Spolupráca obecných a mestských polícii:

Mestská polícia spolupracuje s inými MP  pri riešení priestupkov mimo svojho pôsobenia. Takto sme riešili 3 dopravné priestupky,  2 odstúpené z MP Prešov a jeden z MP Košice. Náčelník MP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2005 sme pracovali na novele zákona o priestupkoch a novele zákona o obecnej polícii.    

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 3 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP pri zabezpečovaní verejného poriadku, pri ochrane osôb pred fyzickým útokom. Taktiež pri riešení rôznych drobných krádeží, pri poškodzovaní majetku  občanov a mesta.

C/  Technické vybavenie:

MsP má k dispozícii jedno motorové vozidlo Seat Cordoba, 2 ks vysielačky Motorola, 10 ks mechanické zábrany /papuče/,  1 ks mobilný telefón Nokia, 5 ks pút, 5 ks ochranných tyčí, 5 ks plynových paralyzérov, 6 ks elektrické paralyzéry, 3 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony, 1 ks počítač model 286, 1 ks počítač Pentia s tlačiarňou, 1 ks narkotizačná puška a monitorovací kamerový systém pozostávajúci z 3 kamier, záznamového zariadenia a 2 monitorov.

V Levoči,8.2.2006                                                                 Ing.Peter Hromjak
                                                                                                       náčelník MsP